Մարիա Իվակովա

Մարիա Իգորևնա Իվակովա (, ), ռուս հաղորդավարուհի, ֆոտոմոդել, դերասանուհի և վիդեոբլոգեր։ Առավել հայտնի է «Орёл и решка. Шопинг» և «Утро Пятницы» հաղորդումներից։

Կենսագրություն 
Մարիա Իվակովան ծնվել է 1986 թվականի հունիսի 16-ին Կարագանդայի մարզի Տեմիրտաու բնակավայրում, զինվորականի ընտանիքում։ Մանկության տարիներին ապրել է Ռուսաստանի տարբեր կայազորներում և Գերմանիայում։ Միայն աղջկա տասը տարին լրանալուց հետո է նրա ընտանիքը հաստատվել Սանկտ Պետերբուրգում։ Մաշան ունի քույր՝ Ալյոնան։

Կրթություն 
Դպրոցն ավարտելուց հետո Մարիա Իվակովան ընդունվել է Համառուսաստանյան հարկային ակադեմիայի «Ֆինանսներ և կրեդիտ» ֆակուլտետ և ծրագրել է հետագայում զբաղվել բիզնեսով։ Ուսման ընթացքում ընդունվել է աշխատանքի ներդրումային ընկերությունում, որտեղ երկու տարի աշխատելու ընթացքում ստացել է զարգացման գծով տնօրենի պաշտոն։

2013 թվականին Մարիա Իվակովան Գերման Սիդակովի դրամայի դպրոցում ավարտել է բազային դասընթացը «Դրամատիկական թատրոնի և կինոյի դերասան» մասնագիտությամբ։

Կարիերան հեռուստատեսությունում 
2009 թվականին Մարիա Իվակովան սկսել է YouTube ալիքով վարել «От бедра» կոչվող վիդեոբլոգ նորաձևության վերաբերյալ, որի շնորհիվ արժանացել է ճանաչման։

2012 թվականին Մարիա Իվակովան դարձել է MTV Ռուսաստան ալիքի՝ նորաձևության և ոճի աշխարհին նվիրված «Trendy» ծրագրի հաղորդավարներից մեկը, որի հաղորդավարները պատմել են նորաձևության նորությունների մասին, այցելել բարձր խավի գլխավոր միջոցառումները և զրուցել համաշխարհային աստղերի հետ։ Այդ նախագծում Մարիան աշխատել է շուրջ մեկ տարի։

2013 թվականին կատարել է հարսի դեր «Բաժանվելու սովորություն» () ֆիլմում։

2014 թվականին դարձել է «Орёл и решка. Шопинг» ծրագրի հաղորդավար։ Հեռուստանախագծի պրեմիերան կայացել է փետրվարի 15-ին «Пятница!» և «Интер» հեռուստաալիքներով։ Ծրագրի շրջանակներում հաղորդավարները պատմել են այն քաղաքի խանութների, շուկաների ու սրճարանների մասին,  որտեղ գտնվել են, ինչպես նաև ներկայացրել են այս կամ այն ապրանքների գները։ Մաշան եղել է հաղորդավար նախագծի սկզբից մինչև նրա ավարտվելը В ходе программы ведущие подсказывали названия магазинов, рынков и кафе города, в котором находятся, и рассказывают о стоимости той или иной вещи. Маша пробыла в роли в թվականի վերջին։ Տարբեր ժամանակներում նրա հետ միասին հաղորդումը վարել են Կոնստանտին Օկտյաբրսկին, Անտոն Լավրենտևը և Եգոր Կալեյնիկովը։

2017 թվականի մարտի 13-ից «Пятница!» ալիքով մեկնարկել է նոր շոու՝ «Утро Пятницы», որը Մարիան վարել է դերասանուհի և ֆոտոմոդել Վալերիա Դերգիլյովայի հետ։ Նույն թվականին նրանց առավոտյան հաղորդումը ներկայացվել է ՏԷՖԻ մրցանակի։

2017 թվականի նոյեմբերին դարձել է «Орёл и решка» հաղորդման աստղային թողարկման հաղորդավար Միխայիլ Բաշկատովի հետ միասին։ Նա նաև եղել է «Орёл и решка. Россия» ծրագրի հաղորդավարներից մեկը։

2018 թվականին Մարիա Իվակովան և Վալերիա Դերգիլյովան ներկայացվել են ՏԷՖԻ մրցանակի «Առավոտյան ծրագրի հաղորդավար» անվանակարգում «Утро Пятницы» հաղորդման համար։

Հագուստի արտադրություն 
2010 թվականին Մաշան քրոջ՝ Ալյոնայի հետ ստեղծել է The Tailor Shop ատելիեն, որը հագուստ կարելուց բացի զբաղվում է նաև հագուստի շարքերի մշակմամբ։

2012 թվականին Մարիա և Ալյոնա Իվակովաները հաղթել են World Fashion Awards մրցանակաբաշխության «Կոնցեպտուալ նախագիծ։ Նոր անուն» անվանակարգում։

Ֆոտոսեսիաներ և նկարահանումներ գովազդում 
Մարիա Իվակովան մասնակցում է նորաձևության տարբեր նախագծերի, ֆոտոսեսիաների և նկարահանվում գովազդներում։

2015 թվականին նա դարձել է Maybelline New York ապրանքանիշի պաշտոնական ներկայացուցիչն ու դեմքը Ռուսաստանում։

2017 թվականի ամռանը Մաշա Իվակովան դարձել է իտալական Calzedonia ապրանքանիշի գովազդային արշավի դեմքը Ռուսաստանում։

Ֆիլմագրություն 
2013 թվականին տեղի է ունեցել Մարիա Իվակովա նորամուտը կինոյում։ Նա նկարահանվել է «Բաժանվելու սովորությունW մելոդրամայի էպիզոդներում։ Դրան հաջորդել են դերերը «8 նոր ժամադրություններ», «8 լավագույն ժամադրություններ» և այլ ֆիլմերում։

2018 թվականի սեպտեմբերին սկսել է նկարահանվել «Ոչ ֆուտբոլ» ֆիլմում։

 2013 – Բաժանվելու սովորություն () – հարս 
 2015 – 8 նոր ժամադրություններ ()
 2016 – 8 լավագույն ժամադրություններ () – հրշեջ մասի հերթապահ
 2019 – Ոչ ֆուտբոլ ()

Կրկնօրինակում  
 2016 – Կենդանապոլիս – Ջուդի Հոփս

Մրցանակներ և անվանակարգեր

Ծանոթագրություններ 

Ռուս հաղորդավարուհիներ
Ռուս դերասանուհիներ
Ուկրաինացի հաղորդավարներ
Ռուս մոդելներ